User:Sourab Singh 1

।। बाबा सुरगल देव जी ।।

बाबा सुरगल देव जी श्री वासुकी नाग के पुत्र हैं । नागराज वासुकी ने कई विवाह किए जिससे उन्हें कई पुत्र प्राप्त हुए । कलयुग के आरम्भ में उनहोंने तीन और विवाह किए ,परन्तु उनकी तीनों पत्नियों ; माता नावला, माता गैहरी, माता कपुरी को कोई पुत्र नहीं हुआ , जिससे दुखी होकर एक दिन माता नावला  श्री वासुकी जी  से इस पर दुःख जताने लगी तब वासुकी जी ने माता नावला को भगवान शिव की पूजा करने के लिए कहा । तब से माता नावला शिव जी की कठोर आराधना करने लगी , परन्तु वारह वर्ष तक आराधना करने पर भी शिव प्रकट नहीं हुए तब एक दिन माता नावला लोहार के पास गई और  उसे  एक शुल(त्रिशूल) बनाने को कहा । तब माता ने शुल पर पैर रखकर मरने तक तपस्या करने की सोची,  माता नावला की घौर तपस्या से कैलाश पर्वत पर समाधि लगाए भगवान शिव का आसन हिलने लगा, तब महादेव ने ध्यान लगाया तो उनहोंने माता नावला को घोर तपस्या करते हुए देखा तब वह तुरन्त माता के सामने प्रकट हुए और उनसे वरदान मांगने को कहा।

माता नावला ने उनसे पुत्र प्राप्ति की इच्छा बताई, यह सुनकर भगवान शिव ने उन्हें एक फल दिया और कहा इस फल को खाने से तुम्हें पुत्र होगा तब माता नावला ने उन्हें बताया कि उनकी दो वहनें है जिन्हें भी कोई पुत्र नहीं है यह सुनकर भगवान शिव ने उन्हें फल बांटकर खाने को कहा और आशीर्वाद देकर चले गए ।  कुछ समय बाद माता नावला ने श्री सुरगल को, माता गैहरी ने श्री भैढ को और माता कपुरी ने श्री काई को जन्म दिया । बाबा सुरगल वचपन से ही शिव के ध्यान में लगे रहते थे । जब वह वारह वर्ष के हुए तब वह हरिद्वार चले गए वहाँ उन्हें बाबा सिद्ध  गोरिया नाथ और माता मल मिले । बाबा सुरगल और बाबा सिद्ध गोरिया नाथ धर्म के मित्र बने और  बाबा सुरगल ने  माता मल को अपनी धर्म की  बहन बनाया । फिर बाबा सुरगल और बाबा सिद्ध गोरिया नाथ सबानखा ( विजयपुर ,जम्मू ) जाकर तपस्या में लीन हो गए । आज वहाँ पर उनका तीर्थ स्थल  बनाया गया है जहाँ अनेक लोग अपनी श्रद्धा लेकर  आते हैं । बाबा सुरगल देव नागों में प्रमुख देवता हैं और सारी धरती पर इनका  अधिकार है । यह वासुकी कुल के सभी नाग देवताओं में से सबसे मुख्य मानें जाते हैं ।

।।।आरती बाबा सुरगल देव की ।।।

ॐ श्री सुरगल देवाये नमः ।

जय सुरगल देव दीन हितकारी ,

आरती करे ये दास तुम्हारी ।

तुम्हारे नाम की जोत जगाऊँ ,

भोग प्रतिदिन तुम्हें लगाऊँ,

नित्य वन्दना करूँ तुम्हारी ।। जय...

वासुकी कुल में जन्म तुम्हारा,

धर्म रक्षा कर्म तुम्हारा,

माता नावला तुम्हारी माई ।। जय...

शिव का तेज तुम मेरे नाथ,

सारी धरती है तुम्हारे हाथ ,

मनमोहक प्रभु छवि तुम्हारी ।। जय...

जिसे सुरगल ये नाम सुहावे,

सुख समृद्धि सम्मान वो पावे,

भक्तों पर रहे कृपा तुम्हारी ।। जय...

नित्य आरती जो करे तुम्हारी,

मनोकामना हो पूर्ण सारी,

दास करे प्रभु आस तुम्हारी ।। जय...